L’arribèc un viatge, que vedec passar peth carrèr un generau a shivau damb er unifòrme de gala, eth comde Coutard, comandant generau de París, e auec enveja d’aqueth òme caperat de dauradi; pensèc ena felicitat que li costarie botar-se aqueth vestit, e que solide, se Cosette lo vedesse atau, s’enludernarie; que quan li dèsse eth braç e passèsse per dauant deth brescat des Tulheries li presentarien armes, e qu’aquerò serie pro entà Cosette e li treirie era idia de guardar as joeni.